Billie Eilish
Albamu ya kwanza ya Eilish ya studio, When We All Fall Asleep, Where Do We Go? (2019), ilianza juu ya Chati ya Albamu ya Billboard 200 ya Marekani na Uingereza. Ilikuwa moja ya albamu zilizouzwa zaidi mwaka huo (2019), ikichangiwa na mafanikio ya wimbo wake wa tano "Bad Guy", nambari moja ya kwanza ya Eilish kwenye Billboard Hot 100 ya Marekani. Hii ilimfanya kuwa msanii wa kwanza kuzaliwa katika karne ya 21 kutoa single iliyoshika chati. Na ndani ya mwaka alitoa nyimbo kadhaa ikiwemo "8" mwezi wa nne 2019 ilioshika nafasi ya 79 kwenye Billboard Hot 100. Mwaka uliofuata, Eilish aliimba wimbo wa "No Time to Die" kwa filamu ya James Bond ya jina moja, ambayo iliongoza chati ya Uingereza Singles Chart na kushinda Tuzo ya Academy ya Wimbo Bora wa Asili mnamo 2022(Academy Award for Best Original Song). Nyimbo zake zilizofuata "Everything I Wanted", "My Future", "Therefore I am", na "Your Power" zilishika nafasi ya 10 bora nchini Marekani na Uingereza. Albamu yake ya pili ya studio, "Happier Than Ever" (2021), iliongoza chati katika nchi 25.